Githagathago kiria kigumiire uthamia wa andu kuuma mutitu-ini wa Mau gitiguthiraga giatira, thutha wa athuri a ndundu ya ruriri rwa ukabi gutongoria muingi kaunty-ini ya Narok gutabania mururungano wa thayu makionania kwaga kuiganira na uria uteti wuingiritio ndereti-ini ino. Othe aya ningi nimateteire kaunty kamicina George Natembea kumana na uria akoretwo agiukirirwo ni gicunji kia atongoria amwe thirikari-ini.
Maya magithiaga nambere ambunge kuma Rift Valley nimathiite nambere gutetera murugamo uria mathiite nambere kuiyukia ndereti-ini ino, makiuga mari na wuira mihang’o ndikoretwo igitabanio na njira iria yagiriire.
kik_Latn kik_Latn